CELEX: 32015R1555
Language: el
Date: 2015-05-28 00:00:00
Title: Κατ' εξουσιοδότηση κανονισμός (ΕΕ) 2015/1555 της Επιτροπής, της 28ης Μαΐου 2015, για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τη δημοσιοποίηση πληροφοριών σε σχέση με τη συμμόρφωση των ιδρυμάτων με την απαίτηση τήρησης αντικυκλικού κεφαλαιακού αποθέματος ασφαλείας, σύμφωνα με το άρθρο 440 (Κείμενο που παρουσιάζει ενδιαφέρον για τον ΕΟΧ)

19.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 244/1
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2015/1555 ΤΗΣ ΕΠΙΤΡΟΠΉΣ
   της 28ης Μαΐου 2015
   για τη συμπλήρωση του κανονισμού (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τη δημοσιοποίηση πληροφοριών σε σχέση με τη συμμόρφωση των ιδρυμάτων με την απαίτηση τήρησης αντικυκλικού κεφαλαιακού αποθέματος ασφαλείας, σύμφωνα με το άρθρο 440
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (1), και ιδίως το άρθρο 440 παράγραφος 2,
   Εκτιμώντας τα ακόλουθα:
   
               (1)
            
            
               Όπως ορίζεται στο άρθρο 130 παράγραφος 1 της οδηγίας 2013/36/ΕΕ του Ευρωπαϊκού Κοινοβουλίου και του Συμβουλίου (2), τα κράτη μέλη υποχρεούνται να απαιτούν από τα χρηματοπιστωτικά ιδρύματα να τηρούν αντικυκλικό κεφαλαιακό απόθεμα ασφαλείας.
            
         
               (2)
            
            
               Προκειμένου να διασφαλιστούν η διαφάνεια και η συγκρισιμότητα μεταξύ των ιδρυμάτων, ο κανονισμός (ΕΕ) αριθ. 575/2013 απαιτεί από τα ιδρύματα να δημοσιοποιούν τα βασικά στοιχεία του υπολογισμού του αντικυκλικού κεφαλαιακού αποθέματός τους, στα οποία περιλαμβάνονται η γεωγραφική κατανομή των σχετικών πιστωτικών ανοιγμάτων και το τελικό ποσό του αντικυκλικού κεφαλαιακού αποθέματος ασφαλείας ειδικά για το κάθε ίδρυμα.
            
         
               (3)
            
            
               Όπως ορίζεται στο άρθρο 130 παράγραφος 1 της οδηγίας 2013/36/ΕΕ, το ποσοστό αντικυκλικού αποθέματος ασφαλείας ειδικά για κάθε ίδρυμα υπολογίζεται ως το γινόμενο του συνολικού ποσού έκθεσης σε κίνδυνο σύμφωνα με το άρθρο 92 παράγραφος 3 του κανονισμού (ΕΕ) αριθ. 575/2013 και του ποσοστού αντικυκλικού αποθέματος ασφαλείας ειδικά για κάθε ίδρυμα.
            
         
               (4)
            
            
               Όπως ορίζεται στο άρθρο 140 παράγραφος 1 της οδηγίας 2013/36/ΕΕ, το ποσοστό αντικυκλικού κεφαλαιακού αποθέματος ασφαλείας ειδικά για το κάθε ίδρυμα είναι ο σταθμισμένος μέσος όρος των ποσοστών αντικυκλικού αποθέματος ασφαλείας που εφαρμόζονται στις χώρες όπου εντοπίζονται τα σχετικά πιστωτικά ανοίγματα του ιδρύματος. Η κατανομή ανά χώρα των οικείων πιστωτικών ανοιγμάτων πρέπει να δημοσιοποιείται με τυποποιημένη μορφή, σύμφωνα με τις διατάξεις που προβλέπονται στον κατ' εξουσιοδότηση κανονισμό (ΕΕ) αριθ. 1152/2014 της Επιτροπής (3). Προκειμένου να πληρούνται οι απαιτήσεις του άρθρου 440 παράγραφος 1 στοιχείο α) του κανονισμού (ΕΕ) αριθ. 575/2013, που δεν προβλέπει ελάχιστο ποσοστό αποθέματος ασφαλείας, η γεωγραφική κατανομή των οικείων πιστωτικών ανοιγμάτων πρέπει να δημοσιοποιείται ακόμη και όταν το ισχύον ποσοστό αντικυκλικού κεφαλαιακού αποθέματος ασφαλείας για μια χώρα είναι μηδενικό.
            
         
               (5)
            
            
               Για τις ανάγκες υπολογισμού του ποσού του αντικυκλικού κεφαλαιακού αποθέματος ασφαλείας ειδικά για το κάθε ίδρυμα, οι συντελεστές στάθμισης που εφαρμόζονται για τα ποσοστά των αντικυκλικών αποθεμάτων ασφαλείας πρέπει να είναι ανάλογοι των συνολικών απαιτήσεων ιδίων κεφαλαίων για τον πιστωτικό κίνδυνο που συνδέεται με τα σχετικά πιστωτικά ανοίγματα σε κάθε κράτος μέλος και σε κάθε τρίτη χώρα όπου το ίδρυμα κατέχει ανοίγματα. Ως εκ τούτου, τα ιδρύματα πρέπει να δημοσιοποιούν τις απαιτήσεις ιδίων κεφαλαίων για όλα τα σχετικά πιστωτικά ανοίγματα.
            
         
               (6)
            
            
               Όπως ορίζεται στο άρθρο 433 του κανονισμού (ΕΕ) αριθ. 575/2013, τα ιδρύματα δημοσιεύουν τα δημοσιοποιούμενα στοιχεία σχετικά με τις απαιτήσεις τήρησης αντικυκλικού αποθέματος ασφαλείας τουλάχιστον σε ετήσια βάση ανάλογα με την ημερομηνία δημοσίευσης των οικονομικών καταστάσεων. Δεδομένου ότι, σύμφωνα με το άρθρο 136 παράγραφος 7 της οδηγίας 2013/36/ΕΕ, το ποσοστό αντικυκλικού κεφαλαιακού αποθέματος ασφαλείας καθορίζεται από τις εντεταλμένες αρχές σε τριμηνιαία βάση, η δημοσιοποίηση των πληροφοριών σχετικά με τη συμμόρφωση των ιδρυμάτων με την απαίτηση τήρησης αντικυκλικού κεφαλαιακού αποθέματος ασφαλείας πρέπει να αναφέρεται στις πληροφορίες σχετικά με το ποσοστό αντικυκλικού κεφαλαιακού αποθέματος ασφαλείας από το τελευταίο διαθέσιμο τρίμηνο. Η δημοσιοποίηση πληροφοριών σχετικά με το αντικυκλικό κεφαλαιακό απόθεμα ασφαλείας πρέπει να βασίζεται στα ποσοστά αντικυκλικού κεφαλαιακού αποθέματος ασφαλείας που ισχύουν κατά τον χρόνο υπολογισμού του αντικυκλικού κεφαλαιακού αποθέματος ειδικά για το κάθε ίδρυμα το οποίο αφορά η δημοσιοποίηση.
            
         
               (7)
            
            
               Σύμφωνα με το άρθρο 6 παράγραφος 1, σε συνδυασμό με το άρθρο 440 παράγραφος 1 του κανονισμού (ΕΕ) αριθ. 575/2013, τα ιδρύματα πρέπει να δημοσιοποιούν τις πληροφορίες σχετικά με το αντικυκλικό κεφαλαιακό απόθεμα ασφαλείας σε ατομική βάση. Ωστόσο, ένα ίδρυμα που είναι είτε μητρική επιχείρηση είτε θυγατρική και ένα ίδρυμα που συμπεριλαμβάνεται στην ενοποίηση σύμφωνα με το άρθρο 18 του κανονισμού (ΕΕ) αριθ. 575/2013 δεν πρέπει να απαιτείται να συμμορφώνεται με τις απαιτήσεις δημοσιοποίησης που ορίζονται στο όγδοο μέρος του εν λόγω κανονισμού σε ατομική βάση, όπως απαιτείται στο άρθρο 6 παράγραφος 3 του ίδιου κανονισμού. Τα εγκατεστημένα στην ΕΕ μητρικά ιδρύματα και τα ιδρύματα που ελέγχονται από μητρική χρηματοδοτική εταιρεία συμμετοχών εγκατεστημένη στην ΕΕ ή από μητρική μεικτή χρηματοοικονομική εταιρεία συμμετοχών εγκατεστημένη στην ΕΕ πρέπει να δημοσιοποιούν τις εν λόγω πληροφορίες σε ενοποιημένη βάση, ενώ σημαντικές θυγατρικές μητρικών ιδρυμάτων εγκατεστημένων στην ΕΕ ή μητρικών χρηματοδοτικών εταιρειών συμμετοχών εγκατεστημένων στην ΕΕ ή μεικτών χρηματοοικονομικών εταιρειών συμμετοχών εγκατεστημένων στην ΕΕ και οι θυγατρικές που έχουν ουσιαστική σημασία για τις τοπικές αγορές τους πρέπει να δημοσιοποιούν τις εν λόγω πληροφορίες σε ατομική ή υποενοποιημένη βάση, όπως προβλέπεται στο άρθρο 13 του κανονισμού (ΕΕ) αριθ. 575/2013.
            
         
               (8)
            
            
               Η απαίτηση για την τήρηση αντικυκλικού κεφαλαιακού αποθέματος ασφαλείας που ορίζεται στο άρθρο 130 της οδηγίας 2013/36/ΕΕ θα εφαρμοστεί και θα τεθεί σε εφαρμογή σταδιακά από την 1η Ιανουαρίου 2016, εκτός εάν τα κράτη μέλη επιβάλουν συντομότερη μεταβατική περίοδο σύμφωνα με το άρθρο 160 παράγραφος 6 της εν λόγω οδηγίας. Προκειμένου να διασφαλιστεί ότι τα ιδρύματα θα έχουν στη διάθεσή τους επαρκή χρόνο, ώστε να προετοιμαστούν για τη δημοσιοποίηση των πληροφοριών, ο παρών κανονισμός πρέπει να εφαρμοστεί από την 1η Ιανουαρίου 2016.
            
         
               (9)
            
            
               Ο παρών κανονισμός βασίζεται στο σχέδιο ρυθμιστικών τεχνικών προτύπων που υπέβαλε η Ευρωπαϊκή Εποπτική Αρχή (Ευρωπαϊκή Αρχή Τραπεζών) στην Ευρωπαϊκή Επιτροπή.
            
         
               (10)
            
            
               Η Ευρωπαϊκή Αρχή Τραπεζών διενήργησε ανοικτές δημόσιες διαβουλεύσεις σχετικά με τα σχέδια ρυθμιστικών τεχνικών προτύπων στα οποία βασίζεται ο παρών κανονισμός, ανέλυσε τα ενδεχόμενα συναφή κόστη και οφέλη και ζήτησε τη γνώμη της ομάδας τραπεζικών συμφεροντούχων, που συστάθηκε σύμφωνα με το άρθρο 37 του κανονισμού (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου (4),
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο
   Σύμφωνα με το άρθρο 440 του κανονισμού (ΕΕ) αριθ. 575/2013, ο παρών κανονισμός καθορίζει τις απαιτήσεις δημοσιοποίησης για τα ιδρύματα σχετικά με τη συμμόρφωσή τους με την απαίτηση τήρησης αντικυκλικού κεφαλαιακού αποθέματος ασφαλείας που αναφέρεται στον τίτλο VII κεφάλαιο 4 της οδηγίας 2013/36/ΕΕ.
   Άρθρο 2
   Δημοσιοποίηση της γεωγραφικής κατανομής των πιστωτικών ανοιγμάτων
   Η γεωγραφική κατανομή των πιστωτικών ανοιγμάτων ενός ιδρύματος που είναι σημαντικά για τον υπολογισμό του αντικυκλικού αποθέματος ασφαλείας που αναφέρεται στο άρθρο 440 παράγραφος 1 στοιχείο α) του κανονισμού (ΕΕ) αριθ. 575/2013 δημοσιοποιείται με τυποποιημένη μορφή, όπως ορίζεται στον πίνακα 1 του παραρτήματος I, σύμφωνα με τις οδηγίες που περιλαμβάνονται στα μέρη I και ΙΙ του παραρτήματος II, καθώς και με τις διατάξεις που προβλέπονται στον κατ' εξουσιοδότηση κανονισμό (ΕΕ) αριθ. 1152/2014.
   Άρθρο 3
   Δημοσιοποίηση του ποσού του αντικυκλικού κεφαλαιακού αποθέματος ασφαλείας ειδικά για το κάθε ίδρυμα
   Το ποσό του αντικυκλικού κεφαλαιακού αποθέματος ασφαλείας ειδικά για το κάθε ίδρυμα που αναφέρεται στο άρθρο 440 παράγραφος 1 στοιχείο β) του κανονισμού (ΕΕ) αριθ. 575/2013 δημοσιοποιείται με τυποποιημένη μορφή, όπως ορίζεται στον πίνακα 2 του παραρτήματος I, σύμφωνα με τις οδηγίες που περιλαμβάνονται στα μέρη I και ΙΙΙ του παραρτήματος II.
   Άρθρο 4
   Έναρξη ισχύος και εφαρμογή
   Ο παρών κανονισμός τίθεται σε ισχύ την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2016.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Μαΐου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 176 της 27.6.2013, σ. 1.
   
      (2)  Οδηγία 2013/36/ΕΕ του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με την πρόσβαση στη δραστηριότητα πιστωτικών ιδρυμάτων και την προληπτική εποπτεία πιστωτικών ιδρυμάτων και επιχειρήσεων επενδύσεων, για την τροποποίηση της οδηγίας 2002/87/ΕΚ και για την κατάργηση των οδηγιών 2006/48/ΕΚ και 2006/49/ΕΚ (ΕΕ L 176 της 27.6.2013, σ. 338).
   
      (3)  Κατ' εξουσιοδότηση κανονισμός (ΕΕ) αριθ. 1152/2014 της Επιτροπής, της 4ης Ιουνίου 2014, για τη συμπλήρωση της οδηγίας 2013/36/ΕΕ του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τον προσδιορισμό της γεωγραφικής θέσης των οικείων πιστωτικών ανοιγμάτων για τον υπολογισμό των ποσοστών αντικυκλικών κεφαλαιακών αποθεμάτων ασφαλείας ειδικά για το κάθε ίδρυμα (ΕΕ L 309 της 30.10.2014, σ. 5).
   
      (4)  Κανονισμός (ΕΕ) αριθ. 1093/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Τραπεζών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/78/ΕΚ της Επιτροπής (ΕΕ L 331 της 15.12.2010, σ. 12).
   
      ΠΑΡΑΡΤΗΜΑ I
      
         ΤΥΠΟΠΟΙΗΜΕΝΗ ΜΟΡΦΗ ΓΙΑ ΤΗ ΔΗΜΟΣΙΟΠΟΙΗΣΗ ΠΛΗΡΟΦΟΡΙΩΝ ΣΧΕΤΙΚΑ ΜΕ ΤΗ ΣΥΜΜΟΡΦΩΣΗ ΤΩΝ ΙΔΡΥΜΑΤΩΝ ΜΕ ΤΗΝ ΑΠΑΙΤΗΣΗ ΤΗΡΗΣΗΣ ΑΝΤΙΚΥΚΛΙΚΟΥ ΚΕΦΑΛΑΙΑΚΟΥ ΑΠΟΘΕΜΑΤΟΣ ΑΣΦΑΛΕΙΑΣ
      
      
         Πίνακας 1
      
      
         Γεωγραφική κατανομή των πιστωτικών ανοιγμάτων που είναι σημαντικά για τον υπολογισμό του αντικυκλικού κεφαλαιακού αποθέματος ασφαλείας
      
      
                  Σειρά
               
               
                   
               
               
                  Γενικά πιστωτικά ανοίγματα
               
               
                  Άνοιγμα του χαρτοφυλακίου συναλλαγών
               
               
                  Ανοίγματα τιτλοποίησης
               
               
                  Απαιτήσεις ιδίων κεφαλαίων
               
               
                  Συντελεστές στάθμισης απαιτήσεων ιδίων κεφαλαίων
               
               
                  Ποσοστό αντικυκλικού κεφαλαιακού αποθέματος ασφαλείας
               
            
                  Αξία ανοίγματος για ΑΕ
               
               
                  Αξία ανοίγματος για IRB
               
               
                  Άθροισμα των θετικών και αρνητικών θέσεων του χαρτοφυλακίου συναλλαγών
               
               
                  Αξία του χαρτοφυλακίου συναλλαγών για εσωτερικά υποδείγματα
               
               
                  Αξία ανοίγματος για ΑΕ
               
               
                  Αξία ανοίγματος για IRB
               
               
                  Εκ των οποίων: Γενικά πιστωτικά ανοίγματα
               
               
                  Εκ των οποίων: Ανοίγματα του χαρτοφυλακίου συναλλαγών
               
               
                  Εκ των οποίων: Ανοίγματα τιτλοποίησης
               
               
                  Σύνολο
               
            
                   
               
               
                   
               
               
                  010
               
               
                  020
               
               
                  030
               
               
                  040
               
               
                  050
               
               
                  060
               
               
                  070
               
               
                  080
               
               
                  090
               
               
                  100
               
               
                  110
               
               
                  120
               
            
                  010
               
               
                  Κατανομή ανά χώρα
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  Χώρα:001
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  002
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  ...
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  NNN
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  020
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         
      
         Πίνακας 2
      
      
         Ύψος του αντικυκλικού κεφαλαιακού αποθέματος ασφαλείας ειδικά για το κάθε ίδρυμα
      
      
                  Σειρά
               
               
                   
               
               
                  Στήλη
               
            
                   
               
               
                   
               
               
                  010
               
            
                  010
               
               
                  Συνολικό ποσό ανοίγματος σε κίνδυνο
               
               
                   
               
            
                  020
               
               
                  Ποσοστό αντικυκλικού κεφαλαιακού αποθέματος ασφαλείας ειδικά για το κάθε ίδρυμα
               
               
                   
               
            
                  030
               
               
                  Απαίτηση τήρησης αντικυκλικού κεφαλαιακού αποθέματος ασφαλείας ειδικά για το κάθε ίδρυμα
               
               
                   
               
            
   
      ΠΑΡΑΡΤΗΜΑ ΙΙ
      
         ΟΔΗΓΙΕΣ ΓΙΑ ΤΙΣ ΤΥΠΟΠΟΙΗΜΕΝΕΣ ΜΟΡΦΕΣ ΔΗΜΟΣΙΟΠΟΙΗΣΗΣ
      
      ΜΕΡΟΣ I
      
         ΓΕΝΙΚΕΣ ΟΔΗΓΙΕΣ
      
      
         Στοιχεία αναφοράς
      
      
               
                  1)
               
               
                  Στο πεδίο «Επίπεδο εφαρμογής», τα ιδρύματα αναφέρουν το επίπεδο εφαρμογής που αποτελεί τη βάση για τα στοιχεία που παρέχονται στους πίνακες 1 και 2. Κατά τη συμπλήρωση αυτού του πεδίου τα ιδρύματα επιλέγουν ένα από τα ακόλουθα, σύμφωνα με τα άρθρα 6 και 13 του κανονισμού (ΕΕ) αριθ. 575/2013:
                  
                              α)
                           
                           
                              Ενοποιημένη
                           
                        
                              β)
                           
                           
                              Ατομική
                           
                        
                              γ)
                           
                           
                              Υποενοποιημένη
                           
                        
            
               
                  2)
               
               
                  Για τη δημοσιοποίηση σε ατομική βάση σύμφωνα με το πρώτο μέρος τίτλος II του κανονισμού (ΕΕ) αριθ. 575/2013, τα ιδρύματα συμπληρώνουν τους πίνακες 1 και 2 των παρουσών οδηγιών σε ατομική βάση, σύμφωνα με το πρώτο μέρος τίτλος II κεφάλαιο 1 του κανονισμού (ΕΕ) αριθ. 575/2013.
               
            
               
                  3)
               
               
                  Για τη δημοσιοποίηση σε ενοποιημένη ή υποενοποιημένη βάση, σύμφωνα με το πρώτο μέρος τίτλος II του κανονισμού (ΕΕ) αριθ. 575/2013, τα ιδρύματα συμπληρώνουν τους πίνακες 1 και 2 των παρουσών οδηγιών σε ενοποιημένη βάση, σύμφωνα με το πρώτο μέρος τίτλος II κεφάλαιο 2 του κανονισμού (ΕΕ) αριθ. 575/2013.
               
            ΜΕΡΟΣ II
      
         ΟΔΗΓΙΕΣ ΓΙΑ ΤΗΝ ΤΥΠΟΠΟΙΗΜΕΝΗ ΜΟΡΦΗ 1
      
      
         Πίνακας 1
      
      
         Γεωγραφική κατανομή των πιστωτικών ανοιγμάτων που είναι σημαντικά για τον υπολογισμό του αντικυκλικού κεφαλαιακού αποθέματος ασφαλείας
      
      Το πεδίο εφαρμογής του πίνακα 1 περιορίζεται στα πιστωτικά ανοίγματα που είναι σημαντικά για τον υπολογισμό του αντικυκλικού κεφαλαιακού αποθέματος ασφαλείας, σύμφωνα με το άρθρο 140 παράγραφος 4 της οδηγίας 2013/36/ΕΕ.
      
                  Νομικά κείμενα αναφοράς και οδηγίες
               
            
                  Αριθμός γραμμής
               
               
                  Επεξήγηση
               
            
                  010-01X
               
               
                  
                     Κατανομή των σημαντικών πιστωτικών ανοιγμάτων ανά χώρα
                  
                  Κατάλογος των χωρών στις οποίες το ίδρυμα είναι εκτεθειμένο σε πιστωτικά ανοίγματα που είναι σημαντικά για τον υπολογισμό του αντικυκλικού κεφαλαιακού αποθέματος ασφαλείας ειδικά για το κάθε ίδρυμα, σύμφωνα με τον κατ' εξουσιοδότηση κανονισμό (ΕΕ) αριθ. 1152/2014.
                  Ο αριθμός των σειρών μπορεί να διαφέρει ανάλογα με τον αριθμό των χωρών στις οποίες το ίδρυμα είναι εκτεθειμένο στα πιστωτικά του ανοίγματα που είναι σημαντικά για τον υπολογισμό του αντικυκλικού κεφαλαιακού αποθέματος ασφαλείας.
                  Σύμφωνα με τον κατ' εξουσιοδότηση κανονισμό (ΕΕ) αριθ. 1152/2014, εάν τα ανοίγματα χαρτοφυλακίου συναλλαγών ή τα πιστωτικά ανοίγματα ενός ιδρύματος στο εξωτερικό αντιπροσωπεύουν λιγότερο από το 2 % του συνόλου των σταθμισμένων ως προς τον κίνδυνο ανοιγμάτων, το ίδρυμα δύναται να επιλέξει να κατανείμει τα εν λόγω ανοίγματα στον τόπο του ιδρύματος. Εάν τα ανοίγματα που δημοσιοποιούνται για τον τόπο του ιδρύματος περιλαμβάνουν ανοίγματα από άλλες χώρες, αυτά πρέπει να επισημαίνονται σαφώς με σημείωση ή υποσημείωση στον πίνακα δημοσιοποίησης.
               
            
                  020
               
               
                  
                     Σύνολο
                  
                  Η τιμή όπως περιγράφεται σύμφωνα με την επεξήγηση για τις στήλες 010 έως 120 του παρόντος πίνακα.
               
            
         
      
                  Νομικά κείμενα αναφοράς και οδηγίες
               
            
                  Αριθμός στήλης
               
               
                  Επεξήγηση
               
            
                  010
               
               
                  
                     Αξία ανοίγματος των γενικών πιστωτικών ανοιγμάτων για τις ΑΕ
                  
                  Η αξία ανοίγματος των σχετικών πιστωτικών ανοιγμάτων, τα οποία ορίζονται σύμφωνα με το άρθρο 140 παράγραφος 4 στοιχείο α) της οδηγίας 2013/36/ΕΕ, όπως καθορίζεται σύμφωνα με το άρθρο 111 του κανονισμού (ΕΕ) αριθ. 575/2013.
                  Η γεωγραφική κατανομή πραγματοποιείται σύμφωνα με τον κατ' εξουσιοδότηση κανονισμό (ΕΕ) αριθ. 1152/2014.
                  Γραμμή 020 (Σύνολο): Το άθροισμα όλων των σχετικών πιστωτικών ανοιγμάτων, τα οποία ορίζονται σύμφωνα με το άρθρο 140 παράγραφος 4 στοιχείο α) της οδηγίας 2013/36/ΕΕ, όπως καθορίζεται σύμφωνα με το άρθρο 111 του κανονισμού (ΕΕ) αριθ. 575/2013.
               
            
                  020
               
               
                  
                     Αξία ανοίγματος των γενικών πιστωτικών ανοιγμάτων για τις εσωτερικές διαβαθμίσεις (IRB)
                  
                  Η αξία ανοίγματος των σχετικών πιστωτικών ανοιγμάτων, τα οποία ορίζονται σύμφωνα με το άρθρο 140 παράγραφος 4 στοιχείο α) της οδηγίας 2013/36/ΕΕ, όπως καθορίζεται σύμφωνα με το άρθρο 166 του κανονισμού (ΕΕ) αριθ. 575/2013.
                  Η γεωγραφική κατανομή πραγματοποιείται σύμφωνα με το έγγραφο EBA/RTS/2013/15.
                  Γραμμή 020 (Σύνολο): Το άθροισμα όλων των σχετικών πιστωτικών ανοιγμάτων, τα οποία ορίζονται σύμφωνα με το άρθρο 140 παράγραφος 4 στοιχείο α) της οδηγίας 2013/36/ΕΕ, όπως καθορίζεται σύμφωνα με το άρθρο 166 του κανονισμού (ΕΕ) αριθ. 575/2013.
               
            
                  030
               
               
                  
                     Άθροισμα των θετικών και αρνητικών θέσεων των ανοιγμάτων του χαρτοφυλακίου συναλλαγών
                  
                  Το άθροισμα των θετικών και αρνητικών θέσεων των σχετικών πιστωτικών ανοιγμάτων, τα οποία ορίζονται σύμφωνα με το άρθρο 140 παράγραφος 4 στοιχείο β) της οδηγίας 2013/36/ΕΕ, που υπολογίζεται ως το άθροισμα των θετικών και αρνητικών θέσεων, που καθορίζονται σύμφωνα με το άρθρο 327 του κανονισμού (ΕΕ) αριθ. 575/2013.
                  Η γεωγραφική κατανομή πραγματοποιείται σύμφωνα με τον κατ' εξουσιοδότηση κανονισμό (ΕΕ) αριθ. 1152/2014.
                  Γραμμή 020 (Σύνολο): Το άθροισμα όλων των θετικών και αρνητικών θέσεων των σχετικών πιστωτικών ανοιγμάτων, τα οποία ορίζονται σύμφωνα με το άρθρο 140 παράγραφος 4 στοιχείο β) της οδηγίας 2013/36/ΕΕ, που υπολογίζεται ως το άθροισμα των θετικών και αρνητικών θέσεων, που καθορίζονται σύμφωνα με το άρθρο 327 του κανονισμού (ΕΕ) αριθ. 575/2013.
               
            
                  040
               
               
                  
                     Αξία των ανοιγμάτων του χαρτοφυλακίου συναλλαγών για τα εσωτερικά υποδείγματα
                  
                  Άθροισμα των εξής:
                  
                              —
                           
                           
                              Της εύλογης αξίας των θέσεων στην αγορά τοις μετρητοίς, η οποία αντιπροσωπεύει τα σχετικά πιστωτικά ανοίγματα, όπως ορίζονται στο άρθρο 140 παράγραφος 4 στοιχείο β) της οδηγίας 2013/36/ΕΕ, που καθορίζεται σύμφωνα με το άρθρο 104 του κανονισμού (ΕΕ) αριθ. 575/2013.
                           
                        
                              —
                           
                           
                              Της ονομαστικής αξίας των παραγώγων, που αντιπροσωπεύουν τα σχετικά πιστωτικά ανοίγματα, όπως ορίζονται σύμφωνα με το άρθρο 140 παράγραφος 4 στοιχείο β) της οδηγίας 2013/36/ΕΕ.
                           
                        Η γεωγραφική κατανομή πραγματοποιείται σύμφωνα με τον κατ' εξουσιοδότηση κανονισμό (ΕΕ) αριθ. 1152/2014.
                  Γραμμή 020 (Σύνολο): Το άθροισμα της εύλογης αξίας όλων των θέσεων στην αγορά τοις μετρητοίς, που αντιπροσωπεύουν τα σχετικά πιστωτικά ανοίγματα, όπως ορίζονται στο άρθρο 140 παράγραφος 4 στοιχείο β) της οδηγίας 2013/36/ΕΕ, που καθορίζεται σύμφωνα με το άρθρο 104 του κανονισμού (ΕΕ) αριθ. 575/2013, και της ονομαστικής αξίας όλων των παραγώγων προϊόντων, που αντιπροσωπεύουν τα σχετικά πιστωτικά ανοίγματα, όπως ορίζονται σύμφωνα με το άρθρο 140 παράγραφος 4 στοιχείο β) της οδηγίας 2013/36/ΕΕ.
               
            
                  050
               
               
                  
                     Αξία ανοίγματος των ανοιγμάτων τιτλοποίησης για τις ΑΕ
                  
                  Η αξία ανοίγματος των σχετικών πιστωτικών ανοιγμάτων, τα οποία ορίζονται σύμφωνα με το άρθρο 140 παράγραφος 4 στοιχείο γ) της οδηγίας 2013/36/ΕΕ, που καθορίζεται σύμφωνα με το άρθρο 246 παράγραφος 1 στοιχεία α) και γ) του κανονισμού (ΕΕ) αριθ. 575/2013.
                  Η γεωγραφική κατανομή πραγματοποιείται σύμφωνα με τον κατ' εξουσιοδότηση κανονισμό (ΕΕ) αριθ. 1152/2014.
                  Γραμμή 020 (Σύνολο): Το άθροισμα όλων των σχετικών πιστωτικών ανοιγμάτων, τα οποία ορίζονται σύμφωνα με το άρθρο 140 παράγραφος 4 στοιχείο γ) της οδηγίας 2013/36/ΕΕ, που καθορίζεται σύμφωνα με το άρθρο 246 παράγραφος 1 στοιχεία α) και γ) του κανονισμού (ΕΕ) αριθ. 575/2013.
               
            
                  060
               
               
                  
                     Αξία ανοίγματος των ανοιγμάτων τιτλοποίησης για τις εσωτερικές διαβαθμίσεις (IRB)
                  
                  Η αξία ανοίγματος των σχετικών πιστωτικών ανοιγμάτων, τα οποία ορίζονται σύμφωνα με το άρθρο 140 παράγραφος 4 στοιχείο γ) της οδηγίας 2013/36/ΕΕ, που καθορίζεται σύμφωνα με το άρθρο 246 παράγραφος 1 στοιχεία β) και δ) του κανονισμού (ΕΕ) αριθ. 575/2013.
                  Η γεωγραφική κατανομή πραγματοποιείται σύμφωνα με τον κατ' εξουσιοδότηση κανονισμό (ΕΕ) αριθ. 1152/2014.
                  Γραμμή 020 (Σύνολο): Το άθροισμα όλων των σχετικών πιστωτικών ανοιγμάτων, τα οποία ορίζονται σύμφωνα με το άρθρο 140 παράγραφος 4 στοιχείο γ) της οδηγίας 2013/36/ΕΕ, που καθορίζεται σύμφωνα με το άρθρο 246 παράγραφος 1 στοιχεία β) και δ) του κανονισμού (ΕΕ) αριθ. 575/2013.
               
            
                  070
               
               
                  
                     Απαιτήσεις ιδίων κεφαλαίων: γενικά πιστωτικά ανοίγματα
                  
                  Οι απαιτήσεις ιδίων κεφαλαίων για τα σχετικά πιστωτικά ανοίγματα στη συγκεκριμένη χώρα, οι οποίες ορίζονται σύμφωνα με το άρθρο 140 παράγραφος 4 στοιχείο α) της οδηγίας 2013/36/ΕΕ, που καθορίζονται σύμφωνα με το τρίτο μέρος, τίτλος II του κανονισμού (ΕΕ) αριθ. 575/2013.
                  Γραμμή 020 (Σύνολο): Το άθροισμα όλων των απαιτήσεων ιδίων κεφαλαίων για τα σχετικά πιστωτικά ανοίγματα, οι οποίες ορίζονται σύμφωνα με το άρθρο 140 παράγραφος 4 στοιχείο α) της οδηγίας 2013/36/ΕΕ, που καθορίζεται σύμφωνα με το τρίτο μέρος, τίτλος II του κανονισμού (ΕΕ) αριθ. 575/2013.
               
            
                  080
               
               
                  
                     Απαιτήσεις ιδίων κεφαλαίων: ανοίγματα του χαρτοφυλακίου συναλλαγών
                  
                  Οι απαιτήσεις ιδίων κεφαλαίων για τα σχετικά πιστωτικά ανοίγματα στη συγκεκριμένη χώρα, οι οποίες ορίζονται σύμφωνα με το άρθρο 140 παράγραφος 4 στοιχείο β) της οδηγίας 2013/36/ΕΕ, που καθορίζονται σύμφωνα με το τρίτο μέρος τίτλος IV κεφάλαιο 2 του κανονισμού (ΕΕ) αριθ. 575/2013 για ειδικό κίνδυνο ή, σύμφωνα με το τρίτο μέρος τίτλος IV κεφάλαιο 5 του κανονισμού (ΕΕ) αριθ. 575/2013, για επιπρόσθετο κίνδυνο αθέτησης και κίνδυνο μεταβολής πιστοληπτικής αξιολόγησης.
                  Γραμμή 020 (Σύνολο): Το άθροισμα όλων των απαιτήσεων ιδίων κεφαλαίων για τα σχετικά πιστωτικά ανοίγματα, οι οποίες ορίζονται σύμφωνα με το άρθρο 140 παράγραφος 4 στοιχείο β) της οδηγίας 2013/36/ΕΕ, που καθορίζεται σύμφωνα με το τρίτο μέρος τίτλος IV κεφάλαιο 2 του κανονισμού (ΕΕ) αριθ. 575/2013 για ειδικό κίνδυνο ή, σύμφωνα με το τρίτο μέρος τίτλος IV κεφάλαιο 5 του κανονισμού (ΕΕ) αριθ. 575/2013 για επιπρόσθετο κίνδυνο αθέτησης και κίνδυνο μεταβολής πιστοληπτικής αξιολόγησης.
               
            
                  090
               
               
                  
                     Απαιτήσεις ιδίων κεφαλαίων: ανοίγματα τιτλοποίησης
                  
                  Οι απαιτήσεις ιδίων κεφαλαίων για τα σχετικά πιστωτικά ανοίγματα στη συγκεκριμένη χώρα, οι οποίες ορίζονται σύμφωνα με το άρθρο 140 παράγραφος 4 στοιχείο γ) της οδηγίας 2013/36/ΕΕ, που καθορίζονται σύμφωνα με το τρίτο μέρος τίτλος II κεφάλαιο 5 του κανονισμού (ΕΕ) αριθ. 575/2013.
                  Γραμμή 020 (Σύνολο): Το άθροισμα όλων των απαιτήσεων ιδίων κεφαλαίων για τα σχετικά πιστωτικά ανοίγματα, οι οποίες ορίζονται σύμφωνα με το άρθρο 140 παράγραφος 4 στοιχείο γ) της οδηγίας 2013/36/ΕΕ, που καθορίζεται σύμφωνα με το τρίτο μέρος τίτλος II κεφάλαιο 5 του κανονισμού (ΕΕ) αριθ. 575/2013.
               
            
                  100
               
               
                  
                     Απαιτήσεις ιδίων κεφαλαίων — Σύνολο
                  
                  Το άθροισμα των στηλών 070, 080 και 090.
                  Γραμμή 020 (Σύνολο): Το άθροισμα όλων των απαιτήσεων ιδίων κεφαλαίων για τα σχετικά πιστωτικά ανοίγματα, που ορίζονται σύμφωνα με το άρθρο 140 παράγραφος 4 της οδηγίας 2013/36/ΕΕ.
               
            
                  110
               
               
                  
                     Συντελεστές στάθμισης για τις απαιτήσεις ιδίων κεφαλαίων
                  
                  Ο συντελεστής στάθμισης που εφαρμόζεται στο ποσοστό αντικυκλικού αποθέματος ασφαλείας σε κάθε χώρα, που υπολογίζεται ως το άθροισμα των απαιτήσεων ιδίων κεφαλαίων που συνδέονται με τα σχετικά πιστωτικά ανοίγματα στη συγκεκριμένη χώρα (γραμμή 01Χ, στήλη 100), διαιρούμενο με το σύνολο των απαιτήσεων ιδίων κεφαλαίων που συνδέονται με το σύνολο των πιστωτικών ανοιγμάτων που είναι σημαντικά για τον υπολογισμό του αντικυκλικού κεφαλαιακού αποθέματος ασφαλείας, σύμφωνα με το άρθρο 140 παράγραφος 4 της οδηγίας 2013/36/ΕΕ (γραμμή 020, στήλη 100).
                  Η τιμή αυτή δημοσιοποιείται ως απόλυτος αριθμός με 2 δεκαδικά ψηφία.
               
            
                  120
               
               
                  
                     Ποσοστό αντικυκλικού κεφαλαιακού αποθέματος ασφαλείας
                  
                  Το ποσοστό του αντικυκλικού κεφαλαιακού αποθέματος ασφαλείας που εφαρμόζεται στη συγκεκριμένη χώρα και που καθορίζεται σύμφωνα με τα άρθρα 136, 137, 138 και 139 της οδηγίας 2013/36/ΕΕ. Η στήλη αυτή δεν περιλαμβάνει τα ποσοστά του αντικυκλικού κεφαλαιακού αποθέματος ασφαλείας που είχαν καθοριστεί, αλλά δεν είναι ακόμη εφαρμοστέα κατά τον χρόνο υπολογισμού του αντικυκλικού κεφαλαιακού αποθέματος ειδικά για το κάθε ίδρυμα το οποίο αφορά η δημοσιοποίηση.
                  Η τιμή αυτή δημοσιοποιείται ως ποσοστό με τον ίδιο αριθμό δεκαδικών ψηφίων, όπως καθορίζεται σύμφωνα με τα άρθρα 136, 137, 138 και 139 της οδηγίας 2013/36/ΕΕ.
               
            ΜΕΡΟΣ III
      
         ΟΔΗΓΙΕΣ ΓΙΑ ΤΗΝ ΤΥΠΟΠΟΙΗΜΕΝΗ ΜΟΡΦΗ 2
      
      
         Πίνακας 2
      
      
         Ποσό του αντικυκλικού κεφαλαιακού αποθέματος ασφαλείας ειδικά για το κάθε ίδρυμα
      
      Τα ιδρύματα εφαρμόζουν τις οδηγίες που παρέχονται στο παρόν τμήμα για τη συμπλήρωση του πίνακα 2 «Ποσό του αντικυκλικού κεφαλαιακού αποθέματος ασφαλείας ειδικά για το κάθε ίδρυμα».
      
                  Νομικά κείμενα αναφοράς και οδηγίες
               
            
                  Αριθμός γραμμής
               
               
                  Επεξήγηση
               
            
                  010
               
               
                  
                     Συνολικό ποσό ανοίγματος σε κίνδυνο
                  
                  Το συνολικό ποσό ανοίγματος σε κίνδυνο που υπολογίζεται σύμφωνα με το άρθρο 92 παράγραφος 3 του κανονισμού (ΕΕ) αριθ. 575/2013.
               
            
                  020
               
               
                  
                     Ποσοστό αντικυκλικού κεφαλαιακού αποθέματος ασφαλείας ειδικά για το κάθε ίδρυμα
                  
                  Ποσοστό αντικυκλικού κεφαλαιακού αποθέματος ασφαλείας, που καθορίζεται σύμφωνα με το άρθρο 140 παράγραφος 1 της οδηγίας 2013/36/ΕΕ.
                  Το ποσοστό αντικυκλικού κεφαλαιακού αποθέματος ασφαλείας ειδικά για το κάθε ίδρυμα υπολογίζεται ως ο σταθμισμένος μέσος όρος των ποσοστών αντικυκλικού αποθέματος ασφαλείας που ισχύουν στις χώρες όπου βρίσκονται τα σχετικά ανοίγματα σε πιστωτικό κίνδυνο του εν λόγω ιδρύματος και που αναφέρονται στις σειρές 010 έως 01X της στήλης 120 του πίνακα 1.
                  Ο συντελεστής στάθμισης που εφαρμόζεται στο ποσοστό αντικυκλικού αποθέματος ασφαλείας σε κάθε χώρα είναι το ποσοστό των απαιτήσεων ιδίων κεφαλαίων στις συνολικές απαιτήσεις ιδίων κεφαλαίων που συνδέονται με τα σχετικά πιστωτικά ανοίγματα στη συγκεκριμένη επικράτεια, και δημοσιοποιείται στον πίνακα 1 στήλη 110.
                  Η τιμή αυτή δημοσιοποιείται ως ποσοστό με 2 δεκαδικά ψηφία.
               
            
                  030
               
               
                  
                     Απαίτηση τήρησης αντικυκλικού κεφαλαιακού αποθέματος ασφαλείας ειδικά για το κάθε ίδρυμα
                  
                  Αντικυκλικό κεφαλαιακό απόθεμα ασφαλείας ειδικά για το κάθε ίδρυμα, που υπολογίζεται ως το ποσοστό αντικυκλικού αποθέματος ασφαλείας, όπως αναφέρεται στη γραμμή 020 του παρόντος πίνακα, που εφαρμόζεται στο συνολικό ποσό ανοίγματος σε κίνδυνο, όπως αναφέρεται στη στήλη 010 του παρόντος πίνακα.
               
            
         
      
                  Νομικά κείμενα αναφοράς και οδηγίες
               
            
                  Αριθμός στήλης
               
               
                  Επεξήγηση
               
            
                  010
               
               
                  Η τιμή όπως περιγράφεται σύμφωνα με την επεξήγηση για τις στήλες 010 έως 030 του παρόντος πίνακα.